**VIS VAKTENE HJEM (En drøm)**

(Musikk: Eigil Berg / Tekst: Ingvar Hovland)

Vis vaktene hjem.

Det er fred.

Gevær kan leveres til nærmeste smed.

Smeden smir stålet

fra våpen til plog.

Vi samles ved bålet

der kulene jóg.

Så synges en hymne et sted.

Vis vaktene hjem.

Det er fred.

Legg våpenet vekk.

Det er slutt.

Det blytunge mørket er endelig brutt.

Kast bajonetten.

Grav knivene ned.

Nå gjenreises retten

til frihet og fred.

Da trengs ikke kuler og krutt.

Legg våpenet vekk.

Det er slutt.

La klokkene slå, la klokkene ringe.

La duen få løfte sin snøhvite vinge

så alle kan høre og alle kan se,

at krigen er over. - Det måtte jo skje.

(Så) vis vaktene hjem.

La dem gå.

Krigerne knuser kanonene nå.

Hendene rekkes

fra søster til bror.

De sovende vekkes

til fred på vår jord.

Så synges en hymne et sted.

Vis vaktene hjem.

Det er fred.